CELEX: 32012R0529
Language: lv
Date: 2012-06-13 00:00:00
Title: Eiropas Parlamenta un Padomes Regula (ES) Nr. 529/2012 ( 2012. gada 13. jūnijs ), ar ko atceļ Padomes Regulu (EK) Nr. 1342/2007 par dažu tādu ierobežojumu pārvaldību, kuri attiecas uz noteiktu tērauda izstrādājumu importu no Krievijas Federācijas

30.6.2012   
            
            
               LV
            
            
               Eiropas Savienības Oficiālais Vēstnesis
            
            
               L 172/1
            
         EIROPAS PARLAMENTA UN PADOMES REGULA (ES) Nr. 529/2012
   (2012. gada 13. jūnijs),
   ar ko atceļ Padomes Regulu (EK) Nr. 1342/2007 par dažu tādu ierobežojumu pārvaldību, kuri attiecas uz noteiktu tērauda izstrādājumu importu no Krievijas Federācijas
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 207. pantu,
   ņemot vērā Eiropas Komisijas priekšlikumu,
   pēc leģislatīvā akta projekta nosūtīšanas valstu parlamentiem,
   saskaņā ar parasto likumdošanas procedūru (1),
   tā kā:
   
               (1)
            
            
               Partnerības un sadarbības nolīgums, ar ko izveido partnerību starp Eiropas Kopienām un to dalībvalstīm, no vienas puses, un Krievijas Federāciju, no otras puses (2) (“PSN”), stājās spēkā 1997. gada 1. decembrī.
            
         
               (2)
            
            
               PSN 21. panta 1. punktā paredzēts, ka tirdzniecību ar konkrētiem tērauda izstrādājumiem reglamentē PSN III sadaļa, izņemot tās 15. pantu, un noteikumi nolīgumā par kvantitatīvo režīmu.
            
         
               (3)
            
            
               Eiropas Kopiena un Krievijas Federācijas valdība 2007. gada 26. oktobrī noslēdza šādu nolīgumu par tirdzniecību ar dažiem tērauda izstrādājumiem (3) (“nolīgums”).
            
         
               (4)
            
            
               Lai īstenotu nolīgumu, Padome 2007. gada 22. oktobrī pieņēma Regulu (EK) Nr. 1342/2007 (4).
            
         
               (5)
            
            
               Nolīgumā noteikts – ja Krievijas Federācija pievienojas Pasaules Tirdzniecības organizācijai pirms šā nolīguma termiņa beigām, nolīgums un līdz ar to arī kvantitatīvie ierobežojumi zaudēs spēku tās pievienošanās datumā.
            
         
               (6)
            
            
               Datumā, kad Krievijas Federācija pievienosies Pasaules Tirdzniecība organizācijai, regula, lai īstenotu nolīgumu, vairs nebūs vajadzīga. Tāpēc no tā paša datuma būtu jāatceļ Regula (EK) Nr. 1342/2007,
            
         IR PIEŅĒMUŠI ŠO REGULU.
   1. pants
   Ar šo atceļ Regulu (EK) Nr. 1342/2007.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   Tā tiek piemērota no datuma, kurā Krievijas Federācija pievienojas Pasaules Tirdzniecības organizācijai. Šajā sakarā Komisija publicē paziņojumu Eiropas Savienības Oficiālajā Vēstnesī, norādot šo datumu.
   
      Šī regula uzliek saistības kopumā un ir tieši piemērojama visās dalībvalstīs.
      Strasbūrā, 2012. gada 13. jūnijā
      
         
            Eiropas Parlamenta vārdā –
         
            priekšsēdētājs
         
         M. SCHULZ
      
      
         
            Padomes vārdā –
         
            priekšsēdētājs
         
         N. WAMMEN
      
   
   
      (1)  Eiropas Parlamenta 2012. gada 10. maija nostāja (Oficiālajā Vēstnesī vēl nav publicēta) un Padomes 2012. gada 30. maija lēmums.
   
      (2)  OV L 327, 28.11.1997., 3. lpp.
   
      (3)  OV L 300, 17.11.2007., 52. lpp.
   
      (4)  OV L 300, 17.11.2007., 1. lpp.